**FLETË PUNE**

|  |  |  |  |  |
| --- | --- | --- | --- | --- |
| **Fusha: TEKNOLOGJI/TIK** | **Lënda: TIK** | | **SHKALLA: II** | **Klasa: V** |
| **Tematika 5:** Kërkimi në web/internet  **Tema mësimore:** Fletë pune  **Rezultatet e të nxënit sipas kompetencave**  **Nxënësi/ja:**  zhvillon veprimtari praktike. | | | **Situata e të nxënit:**  Veprimtari praktike  ***Rrjeti i diskutimit***  Nxënësit, të ndarë në grupe, zgjidhin dhe më pas diskutojnë rezultatet e arritura ushtrimet e temës “Përsëritje”.  Më pas, nxënësit ndahen në grupe dhe plotësojnë fletë vlerësimi dhe fletë pune. | |
| **Rezultatet e të nxënit sipas kompetencave**  Nxënësi/ja diskuton zgjidhjen e situatave problemore të tilla për të kuptuar sjelljen e pranueshme e të rrezikshme gjatë lundrimit në internet. | | | | |
| **Burimet:** Libri Tik 5, materiale plotësuese, internet, fletë pune 1, fletë pune 2. | | **Lidhja me fushat e tjera:** gjuhët dhe komunikimi | | |
| **Metodologjia dhe veprimtaritë e nxënësve** | | | | |
| **Organizimi i orës së mësimit:**  Për të realizuar këtë temë përdorin njohuritë e marra në mësimet e mëparshme të kësaj tematike si dhe ato që kanë fituar gjatë jetës për njohjen e rreziqeve gjatë lundrimit në internet. Ndërtohen njohuritë e reja, bëhet demonstrimi i rezultateve të arritura. | | | | |
| **Vlerësimi:**  Nxënësit do të vlerësohen për zgjidhjen e ushtrimeve dhe punës praktike në fund. | | | | |
| **Detyra dhe punë të pavarura:**  Punohet me ushtrimet e rubrikës “Përsëritje” .  **Punë e pavarur:** Plotësimi i shtojcave “fletë vlerësimi” dhe “fletë pune”. | | | | |

**PËRSËRITJE**

**Situatat e parë:** Ana kishte komunikuar disa herë në internet me një vajzë që quhej Besa. Ajo i ishte treguar Anës se sa vjeçe ishte, ku banonte, si dhe disa të dhëna për pamjen e saj. Një ditë, Besa e pyet Anën se në cilën shkollë mësonte.

**Si mendon, a duhet t’ia tregojë Ana adresën e shkollës vajzës me emrin Besa? Po të dhëna të tjera për veten? Shkruaj më poshtë përgjigjet e këtyre pyetjeve dhe shpjego përse mendon kështu*.***

**Situata e dytë:** Joeli po bisedon në internet me shokun e tij të klasës, Arbrin. Ata po diskutojnë për zgjidhjen e një probleme në matematikë. Arbri është i paqartë për hapat që duhet të ndjekë për të zgjidhur problemën dhe i kërkon Joelit të takohen

pasdite.

**Çfarë duhet të bëjë Joeli në këtë rast? Argumento përgjigjen.**

**Situata e tretë:** Ina po bisedon në internet me Albën, një shoqe të cilën e ka njohur gjatë

verës në bregdet. Alba i dërgon Inës një fotografi ku ka dalë me shoqet e klasës dhe i kërkon që t’i dërgojë edhe ajo një fotografi të sajën.

**Çfarë duhet të bëjë Ina? Argumento përgjigjen.**

**Situata e katërt:** Rezarti po bisedon *online* me Arditin, një shok që e ka njohur në internet.

Ai i tregon Arditit për një projekt që duhet të bëjë në lëndën e Historisë. Arditi i kërkon numrin e telefonit dhe adresën e shtëpisë, me qëllim që të vijë për ta ndihmuar.

**A duhet t’ia japë Rezarti numrin e telefonit dhe adresën e shtëpisë**

**shokut të tij? Pse?**

**Situata e pestë:** Drini po luante futboll *online* me shokun e tij të ngushtë, Besin. Pjesën

e parë të lojës e fitoi Drini. Besi u mërzit shumë dhe doli nga loja pa e përshëndetur shokun.

**FLETË VLERËSIMI**

SIGURIA NË INTERNET

Ushtrimi 1. Vizato në ekran *website*-n që të pëlqen më shumë të vizitosh.



*Website* im i parapëlqyer është

Unë në të shoh

Unë ndjek këshillat e dhe të

Vizitoj gjithmonë *website* që janë të për moshën time.

**Ushtrimi 2:** Cilat janë rregullat që duhet të zbatosh për të lundruar i/e sigurt në internet?

Çfarë është një rrjet social në internet? Qarko përgjigjen e saktë.

1. Një vend që mund ta vizitosh në internet.
2. Një hapësirë ku mund të komunikosh me miqtë.

**FLETË PUNE**

Situatat e mëposhtme printohen nga mësuesi/ja dhe u ndahen nxënësve të ndarë në grupe. Nxënësit shkruajnë dhe japin mendimin e tyre për situatat e mëposhtme dhe më pas diskutojnë rezultatet e arritura.

|  |
| --- |
| 1. Pse është e rëndësishme privatësia *online*? Diskutoni si mund të mbeteni privat gjatë përdorimit të rrjeteve sociale? |

✂----------------------------------

|  |
| --- |
| 1. A do të shqetësoheshit për shokun/shoqen tuaj nëse ata/ato kanë 1000 apo më shumë miq apo ndjekës në rrjetet e tyre sociale? Nëse po, pse? |

✂----------------------------------

|  |
| --- |
| 1. A keni postuar ndonjëherë ndonjë foto/video *online* dhe më pas jeni penduar menjëherë? Nëse po, pse? |

✂----------------------------------

|  |
| --- |
| 1. A e ndani me të tjerët vendbanimin tuaj apo adresën e shtëpisë në rrjetin tuaj social kur etiketoni një foto? Nëse veproni kështu, a mendoni se ky është një veprim i rrezikshëm? Çfarë mund të bëni për ta mbajtur këtë informacion (vendbanimin) të sigurt? |

✂----------------------------------

|  |
| --- |
| 1. A ju shqetësojnë reklamat kur lundroni në rrjetet tuaja sociale? Si shfaqen këto reklama në profilet tuaja? |

✂----------------------------------